(2)U slučaju da istu najvišu kupoprodajnu cijenu ponude dva ili više ponuditelja, odmah nakon otvaranja ponuda pristupit će se usmenom javnom nadmetanju.

IX. Ponuditelj je dužan uplatiti jamčevinu iz točke II. ovog javnog natječaja na račun Općine IBAN: HR9723600001821200008, poziv na broj 68-7706-OIB (pravne ili fizičke osobe), uz naznaku „jamčevina za kupnju zemljišta kat.čest.br.----“, kao jamstvo za ozbiljnost ponude. Ponuditeljima s kojima nije sklopljen kupoprodajni ugovor vratit će se uplaćena jamčevima u roku od 8 dana od dana sklapanja ugovora s najpovoljnijim ponuditeljem (bez kamata).

- X.

(1)Općina će s odabranim ponuditeljem sklopiti kupoprodajni ugovor u roku od 10 dana od dana odabira najpovoljnijeg ponuditelja. Kupoprodajnim ugovorom uredit će se međusobna prava i obveze prodavatelja i kupca. Ukoliko odabrani ponuditelj u roku od 10 dana od dana odabira ne potpiše kupoprodajni ugovor, smatrat će se da je odustao od kupoprodaje nekretnine, te gubi pravo na povrat jamčevine. (2) U slučaju odustanka prvog najpovoljnijeg ponuditelja, najpovoljnijim ponuditeljem smatrati će se sljedeći ponuditelj koji je ponudio najvišu cijenu, uz uvjet da prihvati najvišu ponuđenu cijenu prvog ponuditelja.

XI. (1)Kupoprodajna cijena plaća se odjednom, u roku od 15 dana od dana sklapanja kupoprodajnog ugovora na račun Općine IBAN: HR9723600001821200008, poziv na broj 68-7706- OIB uz naznaku „kupoprodajna cijena za nekretninu kčbr…….“. Uplaćeni iznos jamčevine uračunava se u iznos kupoprodajne cijene. (2) Ukoliko kupac zakasni s plaćanjem kupoprodajne cijene, prodavatelj će naplatiti zakonsku zateznu kamatu na zakašnjelo plaćanje. (3) Sve troškove vezane uz ovjeru kupoprodajnog ugovora, provedbu u zemljišnim knjigama, porez na promet nekretnina, druge poreze i eventualne pristojbe ili troškove, plaća kupac.

## XII.

(1)Bitan sastojak kupoprodajnog ugovora je rok izgradnje objekta i ishođenje uporabne dozvole. Kupac je obvezan izgraditi objekt sukladno gospodarskom programu/poslovnom planu i ishoditi uporabnu dozvolu u roku od 2 godine od dana ishođenja građevinske dozvole odnosno najkasnije u roku od 3 godine od dana sklapanja kupoprodajnog ugovora. (2) Ponuditelj je obvezan istovremeno sa sklapanjem kupoprodajnog ugovora predati prodavatelju jamstvo za uredno ispunjenje ugovora u slučaju povrede ugovorne obveze iz stavka 1. ovog članka. Jamstvo se dostavlja u obliku bjanko zadužnice ili zadužnice koja mora biti solemnizirana od strane javnog bilježnika u skladu s Ovršnim zakonom, u visini od 50% vrijednosti kupoprodajnog ugovora. Jamstvo će se naplatiti u slučaju da ponuditelj u ugovorenom roku iz stavka 1. ove točke, ne izgradi objekt sukladno gospodarskom programu/poslovnom planu i ne ishodi uporabnu dozvolu. (3) Neiskorišteno jamstvo prodavatelj će vratiti kupcu u roku od 10 dana od dana dostave dokaza o urednom ispunjenju ugovora ( preslike uporabne dozvole).

## XIII.

(1)Upis prava vlasništva na kupljenoj nekretnini kupac može ostvariti na temelju kupoprodajnog ugovora i potvrde Općine (tabularne isprave) kojom se dokazuje uplata cjelokupne kupoprodajne cijene u korist Općine. (2)Nakon što se kupcu preda tabularna isprava za upis prava vlasništva na kupljenoj nekretnini u zemljišnim knjigama nadležnog suda, kupcu će se kupljena nekretnina predati u samostalan i neposredan posjed. (3) Radnje neophodne za izradu projektne dokumentacije ( pregled, mjerenja i slične radnje), ako su te radnje u funkciji izrade projekta, ukoliko se istima ne mijenja narav i izgled nekretnine, kupac može obavljati i prije stupanja u posjed.